title: Ploueskad
text: Ploueskad (distaget ) a zo ur gumun eus Breizh en arvor Bro-Leon, e departamant Penn-ar-Bed. E kanton Kastell-Paol emañ bremañ, goude bezañ bet penn kanton betek 2015.
  
  Brezhoneg
  
  Ar Brezoneg er Skol 
   1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.
  
  Deskadurezh 
   Ur skol divyezhek a zo eno abaoe 1999. 
   E distro-skol 2022 e oa 37 skoliad enskrivet er c'hlasoù divyezhek (13,2 % eus skolidi ar gumun evit a sell ouzh ar c'hentañ derez).
  
  Istor
  
  Dispac'h Gall 
   Tud eus ar gumun a gemeras perzh en Emgann Kergidu d'ar 24 a viz Meurzh 1793 e-kichen Plougouloum; un dell-gastiz a 6 000 lur a voe paeet gant ar gumun edan 24 euriad.
  
  Eil Brezel-bed: d'ar 1 a viz C'hwevrer 1941 e kouezhas un nijerez Beaufort I marilhet L9866 ha kodet MW-J eus 217 Squadron ar Royal Air Force (aerlu ar Rouantelezh-Unanet) e Ploueskad; lazhet e voe he fevar nijour, ne voe ket kavet o c'horfoù; d'an 10 a viz Ebrel 1941 e kouezhas un nijerez Spitfire I marilhet P9307 ha kodet LY-? eus ar 1st Photographic Reconnaissance Unit Squadron eus ar Royal Air Force e Ploueskad; lazhet e voe he levier, ne voe ket kavet e gorf; d'ar 5 a viz Gouere 1944 e kouezhas un nijerez Spitfire Vb marilhet EP756 ha kodet AZ-? eus ar 234th Squadron eus ar Royal Air Force er mor nepell eus Ploueskad; ne voe ket kavet korf he levier.
  
  Monumantoù ha traoù heverk
  
  Bezioù ar C'hommonwealth e bered ar gumun 
  
  60 a dud eus ar C'hommonwealth a zo douaret e bered ar gumun. Unan anezhe, ur martolod eus ar verdeadurezh kenwerzh, a varvas e miz Even 1918, e-pad ar Brezel-bed Kentañ. An holl re all a varvas e-pad an Eil Brezel-bed, d'an 29 a viz Ebrel 1944, pa voe kaset o bag, an destroyer HMCS Athabaskan d'ar strad gant an tarzher alaman Elbing T-24 e-pad an Eil Brezel Bed.
  
  Douaroniezh
  
  Etimologiezh 
   Ploeresgat e 1282; Pleuréesquet e 1308; Ploerezcat war-dro 1330 ha 1426; Ploezcat e 1467.
  
  Emdroadur ar boblañs abaoe 1962
  
  Melestradurezh
  
  Tud
  
  Tud bet ganet eno
   1799 : Eozen Kombod,
   1876 : Pêr Tremintin,
   1898 : Yann-Loeiz Rozeg, skrivagner brezhonek
   1929 : Gwenc'hlan Le Scouëzec, mezeg, skrivagner ha Drouiz-meur Goursez Vreizh
   1960 : Dom Duff, gitarour ha kaner brezhonek.
  
  Tud marvet eno
  1862 : Yves-Marie Gabriel Laouenan, skrivagner brezhonek. Beziet eo e Ploueskad ivez.
  
  Gevelliñ
  
  Liammoù diavaez 
  
   Lec'hienn an ti-kêr
   Ploueskad war lec'hienn Geobreizh
  
  Notennoù ha daveoù 
  
  Kumunioù Penn-ar-Bed
  Kumunioù Bro-Leon
  Emgann Kergidu
  Ar Brezoneg er Skol
  Bezioù-brezel ar C'hommonwealth e Penn-ar-Bed
  Nijerezioù ar C'hommonwealth aet d'ar strad e Breizh e-pad an Eil brezel-bed